י' טבת תשע"ז

‏8 ינואר 2017

ביקורת תברואית

בבית החולים "איתנים"

ביום 17.11.2016 נערכה ביקורת תברואית בבית החולים איתנים על ידי צוות פיקוח בריאות הסביבה – גב' מרינה גומן, גב' בלה פרגמניק, גב' סבטלנה אגדי, גב' עטר עדות הבלנה והח"מ וזאת במסגרת הביקורת הרב מקצועית לשכת הבריאות המחוזית ירושלים.

בביקורות נבדקו הנושאים הבאים: מערכות המים, המטבח המרכזי, מערך אספקת מזון למחלקות, המצב המבני והתברואי של המחלקות, הטיפול בכביסה נקייה ומלוכלכת, אזורי איסוף פסולת וניקיון החצרות.

להלן מפורטים ממצאי הביקורת והנחיות:

אבטחת איכות המים במוסד:

1. **במערך האיגום והחיטוי המשלים**

נדרשים השלמות בתחזוקת מערך הבקרה ומיגון כדלקמן:

* 1. הותקנו החיווטים להתרעה אלקטרונית על פתיחת מכסי פתח אדם במאגרים, אך טרם חוברו למוקד- נאמר שזה בטיפול ויחובר ללוח בקרה מרכזי שיכלול גם התרעות לכיבוי אש.
  2. כיול תקופתי של בקר הכלור ומערך ההתרעות על חריגות.

1. **מערכות האספקה של המים החמים**

המצב המבני של חלק מחדרי הדודים שופר, הותקנו ברזי דיגום על קווי המים החוזרים, הותקנו מדי טמפרטורה על קווי הספקה וחזרה של המים החמים והצנרת סומנה כנדרש, אך עדיין נדרש טיפול בציוד במתקני מערכת ההסקה וצנרת ישנים וחלודים ובצנרת חשופה ולא מבודדת (בחלק מהמחלקות).

* 1. אגף ילדים- אוגר המים וצנרת המים החמים ישנים ופגומים עם סימני קורוזיה וחלודה. הצנרת מסומנת כנדרש וכן תיקנו את מיקום ברז הדיגום למים החמים החוזרים.
  2. מחלקות ב' ו-ג' – הצנרת המספקת למחלקות ישנה, לא מבודדת וחשופה לפגעי מזג האוויר (עוברת בצדי המבנים ועל גגות). מד הטמפרטורה על קו מים חמים חוזרים הצביע על 30 מ"צ ומגע בצינור רמז שאכן לא היה חם דיו בהשוואה לקו מים חמים מסופקים. בדיעבד הסתבר כי מד הטמפרטורה היה תקול, אך הטמפ' הייתה מתחת ל-50 מ"צ (נמוך מהנדרש). נדרשת הקפדה על כך שטמפרטורת המים החמים, במערכת אספקת מים חמים ראשית, תהיה בטווח של 55-60 מ"צ. ביום ה-7/12/2016 עודכנו שהצנרת הוחלפה לצנרת חדשה ומבודדת. הזרימה השתפרה וכן טמפרטורת המים החמים עלתה לטמפ' מעל 50 מ"צ).
  3. מחלקת נשים, המשך ובניין א' – צנרת ישנה הוחלפה ונראה כי המערכת מטופלת באופן המיטבי למצב הנתון, אך אחד מהאוגרים הישנים במצב מבני לקוי.
  4. חדר חימום המים וייצור קיטור למטבח המרכזי - הליקויים משנה שעברה תוקנו. עודכנו שתקרת הפח תוחלף לתקרה מבודדת ומערכות החימום ישודרגו בקרוב.
  5. אין ויסות טמפרטורה בנקודות מוצא (צריכה) כנדרש. טמפרטורת המים החמים במערכת המים לצריכה סניטארית, בנקודות המוצא (ברזי צרכן), לא תעלה על C 45°.
  6. המוסד נדרש לפעול למיפוי מערכות המים החמים והתאמתן לנדרש בהנחיות המעודכנות לפיקוח על מוסדות רפואיים – פרק מים, חוזר ראש שירותי בריאות הציבור.

1. מערך דיגום

במוסד מתקיים ניטור איכות המים. הניטור אינו מלא:

יש לבצע ניטור על קווי המים החוזרים במערך אספקת המים החמים הסניטאריים בכל המחלקות. כמו כן, בנוסף לניטור השיגרתי, נדרשת בדיקת חיידקי לגיונלה אחת לשנה, לכל הפחות, בנקודות אלו וכן בנקודות מוצא (צריכה) במחלקות. תכנית דיגום מינימלית מוצעת נשלחה ביום ה-07/12/2016 לאחראים על הדיגום ולמעבדה ומפורטת בנספח.

מאצרות למכלי הסולר:

**הוחלפה מאצרה לגנרטור הראשי (באזור הכניסה) למאצרה חדשה ואטומה כנדרש.**

**המאצרות למיכלי סולר באזור חדר דודים מחלקה ב' ו-ג' ומחלקת נשים נותרו במצב לקוי ביותר ונוגד את דרישות נוהל "**H-01 **מערכות חום" של משרד הבריאות.** **יש לדאוג למאצרות תקניות ולבדוק את תקינותם של מכלי הסולר.**

<http://www.mgm.org.il//images/goverment/forms/1078682410_H-01.pdf>

בריכת שחיה:

* חלק מהמדרכים סביב הבריכה אינם מנוקזים כראוי.
* אין גלישה בכל היקף הבריכה.
* טרם התקבלה תכנית as made של הבריכה כולל מבנה הבריכה, שטח הבריכה, מלתחות, סכימת מים, פרשה טכנית ותכנית אוורור.
* יש להקפיד, נוסף למערכת הבקרה הממוחשבת, לבצע דיגום ידני כל 3 שעות, בעת פעילות הבריכה, ל- PH, כלור נותר ועכירות.

מערך ייצור וטיפול במזון:

בביקורת נמצא כי מצב הניקיון, הסדר ואופן הטיפול במוצרי מזון, כולל שמירת רצף הטמפרטורה במזון, נמצאו מניחים את הדעת. יחד עם זו התגלה כי מדור טיפול ראשוני במוצרי בשר נמצא בשיפוץ זמן רב והטיפול הראשוני במוצרי בשר מתבצע באזור הבישול. ניתנה הוראה להפסיק זאת לאלתר ובו במקום הוסבה אחת המחלקות למטרה זו:

**קצביה:**

1. יש להחיש ולסיים את שיפוץ המדור במהירות האפשרית.
2. יש לשלוח לאישורנו סקיצה ברורה של המצב הזמני כולל הקצאת כיור שולחן נפרדים לעופות, בשר ודגים.
3. עד לסיום השיפוץ ירקות שטופים ובשר מעובד יועברו בקערות סגורות ייעודיות לאזור הבישול.

הפרדת פונקציות:

1. שטיפת טרמופורטרים עדיין נעשית במטבחונים של המחלקות בניגוד לנדרש. יש להקצות באזור הרמפה חדר לשטיפה, ייבוש ואחסון טרמופורטרים. יש לאשר מולנו את התוכנית.
2. חלוקת מזון נעשית באזור הבישול במטבח ואופן חלוקה הוא בתפזורת, מארון חימום או בישול ישירות לתבנית והתבנית עם מזון חם ישירות לטרמפורטרים.

**מזון- היגיינה טיפול:**

בחדר אוכל עובדים אין עגלה להגשת ארוחת בוקר. הגשתן נעשית דרך חלון קבלת כלים מלוכלכים.

הטמפרטורה אשר נמדדה במזון בעת חלוקתו הייתה 82 מעלות צלזיוס לכל הפחות בתבשיל החם ובסלטים – 5.8. מעלות צלזיוס לכל הפחות.

1. **ציוד:**
   1. מתקן חיטוי ירקות בעת שטיפתם לא פעל.
   2. במחסן מזון הותקנה ונטה אחד. יש להגיש נספח אוורור המפרט מספר החלפות אוויר צח בשעה.
2. **כללי:**
   1. הרצפה בכניסת שירות לחדר טרמפורטרים, מחופה באספלט סדוק ולא ניתן לניקוי בנקל.
   2. אין סגירה אטומה בחדר טרמופורטרים ואין מניעה לכניסת חרקים ומזיקים.
3. **קפטריה:**

המצב הפיזי השתפר אך מורגש ריח של סיגריות.

מרכז אסוף הפסולת:

אין שינויים לטובה במרכז איסוף הפסולת הקיים. יש להקצות אזור אשפה – בניית משטח בטון מתחת למכולה, עם שיפוע רצפה לתעלת ניקוז הכוללת מחסום רצפה ומחוברת למערכת הביוב. כמו כן, יש להתקין באזור נקודת השטיפה שובר ואקום לפני הברז.

**אסוף פסולת רפואית:**

תנאי אחסון היו מניחים את הדעת.

**מכבסה:**

בית החולים משתמש במכבסה חיצונית. בבית החולים מבצעים אסוף כביסה מלוכלכת ושליחתה, קבלת כביסה נקייה, מיון, אחסון והעברתה למחלקות. אופן הטיפול בכביסה מניח את הדעת.

יחד עם זאת המצב המבני של חדר לטיפול בכביסה נקייה טעון שיפור: טיח וצבע מתקלפים מהקירות, משקוף הדלת לא תקין. התקרה והדלת בחדר כביסה מלוכלכים ועם סימני רטיבות, וטיח וצבע מתקלפים.

מחלקות

מחלקה א' סגורה:

**המחלקה צפופה: נוספו מיטות בחדרים (נמצאו 4 מיטות במקום 3).**

**משקופי דלתות בשירותים נמצאו חלודים.**

מחלקת ילדים (קומת הכניסה): הליקויים מהביקורת הקודמת תוקנו.

מחלקת מתבגרים סגורה (קומה 1+):

משקופי דלתות החדרים בחלקם התחתון חלודים.

בשירותים של בנים ובנות דרוש שיפוץ המצב הפיזי: אריחי חרסינה בקירות סדוקים ומשופשפים. הצבע בדלתות ובמשקופים מתקלף.

המרפסת הסגורה של המחלקה משמשת כמחסן, חדר ריפוי ועיסוק וכפינת שתייה.

מחלקה ב' פתוחה:

**עומדת לפני שיפוץ.**

**במטבחון סודרו אוורור-התקינו מפוח והותקן מזגן. המחסן עדיין ללא אוורור.**

**בחדר כביסה מאוחסנים ביחד כביסה נקייה ומלוכלכת**

**במחלקה המצב הפיזי לקוי: צבע מתקלף, פנלים חסרים, ריצוף שבור וכד.**

מחלקה ג':

**ליקויים תוקנו באופן חלקי. נדרש תיקון וצביעת קירות.**

מח' אוטיסטים:

**טיח בתקרת תאי המקלחות מתקלף.**

**משקופי דלתות חלודים.**

מח' נשים ו- א' סגורה:

**משקופי דלתות חלודים.**

**הנחיות לשיפור:**

**לטיפול מיידי:**

* התקנת קישור למוקד במערכות ההתרעה על פתיחת מכסי פתח אדם במאגרי המים.
* כיול בקרי הכלור ובדיקה כי מערך ההתרעות, כשיש חריגה ברמת הכלור, תקין.
* תיקון מד טמפרטורה על קו מים חמים חוזרים בחדר הסקה מחלקות ב' ו- ג'.
* הקפדה על כך שטמפרטורת המים החמים, במערכת אספקת מים חמים ראשית, תהיה בטווח של 55-60 מ"צ.
* ויסות טמפרטורה בנקודות מוצא (ברזים וראשי מקלחת לחוסים) כך שטמפרטורת המים החמים לצריכה סניטארית לא תעלה על 45 מ"צ.
* במסגרת ניטור המים, נדרש ביצוע ניטור שיגרתי, על פי תוכנית שנקבעה, על קווי המים החוזרים במערך אספקת המים החמים הסניטאריים בכל המחלקות וכן ביצוע הניטור לחיידקי לגיונלה אחת לשנה, לכל הפחות.
* סיום שיפוץ המדור לטיפול ראשוני בבשר, עופות ודגים במהירות האפשרית.
* יש לשלוח לאישורנו סקיצה ברורה של המצב הזמני במדור לטיפול ראשוני בבשר, עופות ודגים כולל הקצאת כיור שולחן נפרדים לעופות, בשר ודגים.
* עד לסיום השיפוץ ירקות שטופים ובשר מעובד יועברו בקערות סגורות ייעודיות לאזור הבישול.
* תיקון מתקן חיטוי ירקות בעת שטיפתם.
* בחדר טרמפורטרים ריצוף כניסת השירות ואיטום החדר מפני כניסת חרקים ומזיקים.
* בחדר אוכל עובדים אין להגיש מזון דרך חלון קבלת כלים מלוכלכים.
* הגשת אישורים המעידים על שאיבת השפכים במהלך שנת 2014 ועל הגעתם למתקן טיפול מורשה. כמו כן יש להעביר את נתוני גודל מפריד השומן.
* הגשת טופס רצף שמירת הטמפרטורות בחדרי ההקפאה והקירור במשך היממה.
* המשך תיקון המצב הפיזי במחלקות השונות ככל הניתן, כגון: צביעה, תיקון רטיבויות, תיקון ארונות וכד. גם במחלקות העומדות בפני שיפוץ יש לעשות תיקונים הכרחיים ולפתור בעיות רטיבות.

**תוך 3 חודשים:**

* חדר מכונות אגף ילדים- יש לבדוק את תקינות אוגר המים החמים ולטפל/להחליף עפ"י הצורך.
* חדר מכונות של מחלקות נשים ובניין א'- יש לבדוק תקינותו של אוגר המים ולטפל/להחליף עפ"י הצורך.
* הגשת נספח אוורור המפרט מספר החלפות אוויר צח בשעה במחסן המזון.
* יש להקצות באזור הרמפה חדר לשטיפה, ייבוש ואחסון טרמופורטרים. יש לאשר מולנו את התוכנית.
* שיפור המצב הפיזי במכבסה של בית החולים.
* התקנת מערכת אוורור במחסן מחלקה ב'.
* הגשת תוכנית מעודכנת כוללת של המטבח לאישורנו, אשר תכלול את השינויים שבוצעו וכן שינויים נוספים הנדרשים במטבח (שחלקם אושר) כגון: אזור הקצביה, אזור חלוקת מזון, חדר לברירת קטניות, הקצאת אזור לשטיפת טרמפורטרים ואחסונם ומתחם האשפה.

**תוך 6 חודשים:**

* המשך החלפת ציוד ישן וחלוד במתקני מערכת ההסקה והמים החמים והחלפת צנרת ישנה, חלודה ולא מבודדת של מחלקת ילדים ושל מחלקות ב' ו-ג'.
* טיפול בכל מאצרות הדלק/סולר ובדיקת תקינותם של המכלים.
* מיפוי תכנית עדות (as made) של מערכת המים ובכללה מיפוי קווים ושינויים במערך האספקה של המים.
* הסדרת הניקוז במדרכים סביב בריכת השחיה.
* הגשת תכנית as made של בריכת השחייה כולל מבנה הבריכה, שטח הבריכה, מלתחות, סכימת מים, פרשה טכנית ותכנית אוורור.
* הסדרת אזור מתחם האשפה כולל בניית משטח בטון מתחת למכולה, עם שיפוע רצפה לתעלת ניקוז הכוללת מחסום רצפה ומחוברת למערכת הביוב והתקנת שובר ואקום לפני הברז בנקודת השטיפה.
* במחלקות בהם יש חדרים המשמשים לכמה מטרות יש למצוא פתרונות נפרדים.

**לטיפול תוך שנה מיום פרסום דו"ח זה:**

* המשך התוכנית לשדרוג המחלקות השונות.
* העסקת מרכז בריאות הסביבה במוסד או הכשרת אחד מהעובדים למלא תפקיד זה (הנדסאי לבריאות הסביבה, אקדמאי במקצועות הרלוונטיים כגון בריאות הסביבה, מדעי הסביבה, מזון או תברואן מוסמך) תאפשר להנהלת בית החולים להבטיח את יישום תחומי בריאות הסביבה במוסד, קידום טיפול בליקויים, מעקב וכו'.

**בכבוד רב,**

**אינג' זהבה סדן**

**ס. מנהלת המחלקה לבריאות הסביבה**

‏

נספח:

תכנית דיגום מוצעת מינימלית לבית חולים איתנים

|  |  |  |  |  |  |  |
| --- | --- | --- | --- | --- | --- | --- |
| **קוד נקודה** | **שם נקודה** | **סוג נקודה** | **סוג מים** | **שיגרה** | **לגיונלה** | **מתכות** |
| NW00001404 | איתנים-עליון כניסה למוסד (בחדר המערכת) | מאגר במוסדות ועסקים | קרים | אחת  ל- 4 שבועות |  |  |
| NW00001403 | איתנים-עליון יציאה ממיכלי האגירה | מאגר במוסדות ועסקים | קרים |
| NW00001401 | איתנים-עליון חדר אשפוז אקראי כיור מים חמים לצריכת חוסים | רשת מוסדות ועסקים | חמים | אחת לשנה |
| NW00001406 | איתנים-עליון חדר אשפוז אקראי כיור מים קרים צריכה לחוסים | רשת מוסדות ועסקים | קרים |
| NW00001411 | איתנים-עליון מחלקה ב' וג' קו מים חמים חוזרים | רשת מוסדות ועסקים | חמים |
| NW00001413 | איתנים-עליון מחלקה ב'/ג' מים חמים ראש מקלחת | ראש מקלחת מוסד רפואי | חמים |
| NW00001407 | איתנים-עליון מחלקת נשים/א'/המשך מים חמים ראש מקלחת | ראש מקלחת מוסד רפואי | חמים |
| NW00001396 | איתנים-עליון מחלקת נשים/א'/המשך קו מים חמים חוזרים | רשת מוסדות ועסקים | חמים |
| NW00001405 | איתנים-ילדים כניסה למאגר | מאגר במוסדות ועסקים | קרים |  |
| NW00001402 | איתנים-ילדים יציאה מהמאגר | מאגר במוסדות ועסקים | קרים |
| NW00001409 | איתנים-ילדים כיור מים חמים | ראש מקלחת מוסד רפואי | חמים |
| NW00001410 | איתנים-ילדים קו ראשי מים חמים חוזרים | רשת מוסדות ועסקים | חמים | אחת לשנה |
| NW00001394 | איתנים-ילדים ראש מקלחת מים חמים | ראש מקלחת מוסד רפואי | חמים |  |
| NW00001412 | איתנים-ילדים מטבח מים קרים | רשת מוסדות ועסקים | קרים |  | אחת לשנה |
| NW00057130 | איתנים-עליון מטבח מים קרים | רשת מוסדות ועסקים | קרים |
| סה"כ |  |  |  | 12 | 8 | 2 |

תדירות דיגום ללגיונה נקבעת על פי מספר מיטות ובהתאם להערכת הסיכונים של הנהלת המוסד לרמת רגישות החוסים- עליכם לשקול את רגישות החוסים ובהתאם להערכתכם ניתן להעלות את התדירות.